Source: http://oyoaed.gr/?start=42
Timestamp: 2020-01-20 21:41:40+00:00
Document Index: 6050865

Matched Legal Cases: ['ΑΕΔ\n', 'ΑΕΔ\n', 'ΑΕΔ ', 'ΑΕΔ ', 'ΑΕΔ\n', 'ΑΕΔ ', 'ΑΕΔ ', 'ΑΕΔ ', 'ΑΕΔ\n', 'ΑΕΔ ', 'ΑΕΔ ', 'ΑΕΔ ']

Διευκρινήσεις σχετικά με την τροποποίηση της ΥΑ για τα προσωπικά δάνεια υπαλλήλων ΟΑΕΔ
Αρ. Πρωτ. 329/5-9-2018
Θέμα: Διευκρινήσεις σχετικά με την τροποποίηση της ΥΑ για τα προσωπικά δάνεια υπαλλήλων ΟΑΕΔ
Όπως σας είχαμε ενημερώσει με την υπ' αριθμ πρωτ. 323/3-6-2018 ανακοίνωσή μας, ο Υφυπουργός Εργασίας κ. Ηλιόπουλος έκανε δεκτό το αίτημα της Ομοσπονδίας και προχώρησε σε τροποποίηση της υπ' αριθμ. 191745/05/2006 Υπουργικής Απόφασης.
Συγκεκριμένα, με την από 1.8.2018 τροποποιητική Απόφαση του Υπουργού, δίνεται πλέον η δυνατότητα στους υπαλλήλους του ΟΑΕΔ που έχουν λάβει ή θα λάβουν δάνεια από τον Οργανισμό, να εξοφλήσουν το δάνειο τους είτε σε ίσες μηνιαίες δόσεις (Δάνειο τακτικών αποδοχών 1 μηνός, εξόφληση σε 12 δόσεις κοκ) είτε με αίτησή τους προς το ΔΣ του ΟΑΕΔ σε διπλάσιες δόσεις.(Δάνειο τακτικών αποδοχών 1 μηνός, εξόφληση σε 24 δόσεις κοκ)
Συμπαράσταση στον αγώνα των συναδέλφων Υπαλλήλων Καθαριότητας
Ομοσπονδία Εκπαιδευτικών Λειτουργών ΟΑΕΔ
Πανελλήνιος Σύλλογος Υπαλλήλων ΟΑΕΔ τ. ΟΕΕ - ΟΕΚ
Αθήνα 30-8-2018
Η Ομοσπονδία Υπαλλήλων ΟΑΕΔ και οι Ενώσεις/ μέλη της, η Ομοσπονδία Εκπαιδευτικών Λειτουργών ΟΑΕΔ και ο ΠΑΝΣΥΠΟ τ. ΟΕΕ-ΟΕΚ με απόφασή τους στηρίζουν δικαστικά και κυρίως εξώδικα τον δίκαιο αγώνα των συναδέλφων υπαλλήλων καθαριότητας να πληρωθούν άμεσα τα δεδουλευμένα τους.
Στο πλαίσιο αυτό και σε συνεργασία με τον Δικηγορικό γραφείο του κ. Περπατάρη Δημήτρη αποφάσισαν, να αναλάβουν όλη τη διαδικασία για τη δικαστική διεκδίκηση (ασφαλιστικά μέτρα, έκδοση διαταγής πληρωμής). Όποιοι συνάδελφοι της κατηγορίας αυτής επιθυμούν να συμμετάσχουν στη δικαστική διεκδίκηση να συμπληρώσουν προσωπικά ο καθένας/μια και να υπογράψουν τη σχετική εξουσιοδότηση προς το δικηγόρο κ. Περπατάρη. Αφού συμπληρωθούν τα προσωπικά στοιχεία, το σχετικό ενημερωτικό σημείωμα να αποσταλεί στο email:
Για οποιαδήποτε άλλη διευκρίνιση επικοινωνήστε με το δικηγορικό γραφείο στα τηλ : 2103615185 και 2103645656
Όλοι μαζί συνεχίζουμε τον αγώνα για μόνιμη και σταθερή εργασία
-Να καταβληθούν άμεσα τα δεδουλευμένα των εργαζομένων
Απάντηση του Υπουργείου Διοικητικής Ανασυγκρότησης σε Ερωτήματα της Ομοσπονδίας σχετικά με την Αναγνώριση προϋπηρεσίας
ΕΛΛΗΝΙΚΗ ΔΗΜΟΚΡΑΤΙΑ ΥΠΟΥΡΓΕΙΟ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ
ΤΜΗΜΑ ΥΠΗΡΕΣΙΑΚΗΣ ΚΑΤΑΣΤΑΣΗΣ
Αριθμ. Πρωτ.: ΔΙΔΑΔ/Φ.31.64/2734/οικ.19161
ΠΡΟΣ: Ομοσπονδία Υπαλλήλων Ο.Α.Ε.Δ.
Πληροφορίες : Γιώργος Παπακωνσταντίνου Τηλέφωνο : 213 1313274 Fax : 213 1313389 e-mail : Ταχ. Δ/νση : Βασ. Σοφίας 15,106 74, Αθήνα
ΘΕΜΑ: «Αναγνώριση προϋπηρεσίας βάσει του Π.Δ.69/2016»
ΣΧΕΤ: Το από 14-02-2018 σχετικό ερώτημά σας
Σε απάντηση του σχετικού εγγράφου σας και όσον αφορά ζητήματα αρμοδιότητάς μας, σας γνωρίζουμε τα εξής:
Όσον αφορά τις περιπτώσεις κατά τις οποίες ο ενδιαφερόμενος για την αναγνώριση προϋπηρεσίας εκτός δημοσίου τομέα δεν δύναται να προσκομίσει τα προβλεπόμενα στις διατάξεις του Π.Δ.69/2016 δικαιολογητικά, διευκρινίζεται ότι προς διευκόλυνση τόσο των ενδιαφερομένων υπαλλήλων όσο και των αρμόδιων ασφαλιστικών φορέων, στις σχετικές βεβαιώσεις που χορηγούνται από τους ασφαλιστικούς φορείς για την αναγνώριση προϋπηρεσίας εκτός δημοσίου τομέα δύναται να συμπεριλαμβάνονται τόσο ο χρόνος και το είδος της απασχόλησης όσο και η κάλυψη των ασφαλιστικών εισφορών, ήτοι να χορηγείται μία βεβαίωση. Με τον όρο κάλυψη ασφαλιστικών εισφορών κατά τις διατάξεις του Π.Δ. 69/2016 νοείται και ο εν ισχύ διακανονισμός/ρύθμιση των εκκρεμών ασφαλιστικών εισφορών για το χρονικό διάστημα που ζητείται να αναγνωριστεί ως προϋπηρεσία.
Ζητούνται απεργοσπάστες από τη Διοίκηση του ΟΑΕΔ
Με το υπ' αριθμ. 33228/18-5-2018 έγγραφό της η Διοίκηση του ΟΑΕΔ ζητά απεργοσπάστες για την καταχώρηση στοιχείων υπαλλήλων στην αντίστοιχη φόρμα της ηλεκτρονικής εφαρμογής για την αξιολόγηση του προσωπικού του Οργανισμού.
Μετά τη μαζική συμμετοχή των υπαλλήλων του ΟΑΕΔ στην απεργία/αποχή από την αξιολόγηση, μετά την απεργοκτόνα διάταξη της Υπουργού Διοικητικής Μεταρύθμισης κ. Γεροβασίλη, που τιμωρεί με αποκλεισμό από τη διαδικασία των κρίσεων όποιον συμμετέχει στην απεργία, μετά τη νέα διάταξη περί ηλεκτρονικής αξιολόγησης, η διοίκηση του ΟΑΕΔ αναζητά απεργοσπάστες με ανοικτή πρόσκληση.